**PROJEKTS**



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts [dome@dobele.lv](mailto:dome@dobele.lv)

APSTIPRINĀTI

ar Dobeles novada domes

2021. gada 25. februāra lēmumu Nr. \_\_/2

(protokols Nr. 2)

**2021. gada 25. februārī Saistošie noteikumi Nr. 2**

**Par Dobeles novada domes saistošo noteikumu publicēšanas vietu**

Izdoti saskaņā ar likuma

„Par pašvaldībām” 45. panta piekto daļu

1. Saistošie noteikumi nosaka Dobeles novada domes saistošo noteikumu publicēšanas vietu.

2. Dobeles novada domes saistošo noteikumu publicēšanas vieta ir oficiālais izdevums “Latvijas Vēstnesis".

3. Ar šo saistošo noteikumu spēkā stāšanās dienu atzīt par spēku zaudējušiem Dobeles novada domes 2015. gada 29. decembra saistošos noteikumus Nr. 14 "Par Dobeles novada domes saistošo noteikumu publicēšanas vietu".

Domes priekšsēdētājs A.Spridzāns

**Saistošo noteikumu Nr. 2**

**„Par Dobeles novada domes saistošo noteikumu publicēšanas vietu“**

**paskaidrojuma raksts**

|  |  |
| --- | --- |
| **Sadaļas nosaukums** | **Sadaļas paskaidrojums** |
| 1.Projekta nepieciešamības pamatojums | Pašreiz atbilstoši Dobeles novada domes 2015. gada 29. decembra saistošajiem noteikumiem Nr. 14 “Par Dobeles novada domes saistošo noteikumu publicēšanas vietu” Dobeles novada domes saistošo noteikumu publicēšanas vieta ir pašvaldības bezmaksas izdevums “Dobeles novada ziņas”. Likuma “[Par pašvaldībām](https://likumi.lv/ta/id/57255-par-pasvaldibam)” [45.panta](https://likumi.lv/ta/id/57255-par-pasvaldibam#p45) piektā daļa noteic, ka novada domes saistošos noteikumus un to paskaidrojuma rakstu publicē oficiālajā izdevumā “[Latvijas Vēstnesis](https://likumi.lv/ta/id/303455)” vai vietējā laikrakstā, vai bezmaksas izdevumā. Novada dome pieņem saistošos noteikumus, kuros nosaka saistošo noteikumu publicēšanas vietu. Saistošos noteikumus, kuros noteikta saistošo noteikumu publicēšanas vieta, publicē oficiālajā izdevumā “Latvijas Vēstnesis” un tie stājas spēkā nākamajā dienā pēc to publicēšanas. Novada dome saistošo noteikumu publicēšanas vietu maina ne biežāk kā reizi gadā.  Nodrošinot domes izdoto saistošo noteikumu publicēšanu oficiālajā izdevumā “Latvijas Vēstnesis” (tīmekļa vietnē vestnesis.lv), pašvaldības ieguvumi: saistošo noteikumu publicēšanas operativitāte; saistošie noteikumi tiek publicēti kopējā Latvijas Republikas normatīvo aktu tīmekļa vietnē [www.likumi.lv](http://www.likumi.lv); tiek nodrošināta tiesību aktu sistematizācija; plašāks personu loks būs informēts par Dobeles novada domes izdotajiem saistošajiem noteikumiem.  Pašvaldības saistošie noteikumi, atbilstoši likumam, pēc to stāšanās spēkā joprojām tiks publicēti pašvaldības tīmekļa vietnē [www.dobele](http://www.dobele).lv. |
| 2.Īss projekta satura izklāsts | Ar saistošajiem noteikumiem tiek noteikts, ka turpmāk Dobeles novada domes saistošo noteikumu publicēšanas vieta ir oficiālais izdevums “Latvijas Vēstnesis”. |
| 3.Informācija par plānoto projekta ietekmi uz pašvaldības budžetu | Par saistošo noteikumu publicēšanu oficiālajā izdevumā “Latvijas Vēstnesis” pašvaldībai nav jāmaksā. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms |
| 5.Informācija par administratīvajām procedūrām | Nav attiecināms |
| 6.Informācija par konsultācijām ar privātpersonām | Nav attiecināms |

Domes priekšsēdētājs A.Spridzāns